Begíjar

eta|maldekstra|350px|La dek municipoj de la komarko *La Loma* de Ĥaeno. Begíjar okcidente de Baeza malhele blugrize okcidente de Úbeda grize.
eta|maldekstra|300px|Placo de la Konstitucio.

**Begíjar** [beĤIĥar] estas vilaĝo kaj municipo de la Aŭtonoma Komunumo Andaluzio, en la provinco Ĥaeno, sude de Hispanio en la komarko La Loma.

La areo de la municipo estas 42&nbsp;km2 kie loĝas 3161 geloĝantoj, do loĝdenso estas 75.3 loĝ./km2.
Begíjar situas je 45&nbsp;km de la provinca ĉefurbo Jaén.

La ĉefa industrio estas la produktado de olivoleo.

## Demografio 
Laŭ statistikoj de la andaluza registaro (SIMA, 2007) la 3161 geloĝantoj de la municipo **Begíjar** estas 1569 inoj kaj 1592 viroj. En la 42-kvadratkilometra teritorio estas 2 setlejoj, kie loĝas 3152 geloĝantoj, kaj aliaj 9 geloĝantoj loĝas dise en kamparo. Lasta konata nombro de naskiĝoj po jaro estis 29, 15 inoj kaj 14 viroj, kaj mortis 31, 12 inoj kaj 19 viroj. Tiel la natura kresko estis -2 (-0.1%). La laborkapabla loĝantaro estis 1385 homoj (43.8%).

## Geografio 

La Kvartalo de la Stacidomo de Begijar estas je 5 km, dum la domaro Posadas Ricas estas je 10 km.

En la areo estas gravaj flaŭro kaj faŭno.

## Historio 
La strategia loko de Begíjar, kaj ĝia agrikultura riĉo, ebligis setladon el fora antikveco, ekzemple en fina Neolitiko kaj Kuprepoko (3a jarmilo a.K., Las Majadillas), kaj poste de la Bronzepoko (Terrera del Goterón). El epoko de iberoj estas restaĵoj de fortikaĵo, proksime de la Trajnstación de Begíjar, en kiu oni trovis tipan ceramikon pentritan. En la epoko de la Romia Imperio estis forta homa okupado de la teritorio per vilaoj (Piedra Hincada, Vega del Obispo, Las Delicias kaj Casa del Amor Hermoso).

eta|300px|maldekstre|Turo de la 11a jarcento, Begíjar.
Dum la epoko de Al Andalus ĝi ricevis la nomon Buxexat, poste Bexijar kaj poste estis konkerita de Fernando la 3-a ĉirkaŭ 1226, samtempe kun Baeza. Ekde tiam ĝi estis disputata inter la urbo Baeza kaj la episkopoj de Ĥaeno. Dekomence Fernando la 3-a lasus ĝin al Baeza; sed poste la sama reĝo donis tiujn terojn al la Ordeno de Kalatravo, kion konfirmis Alfonso la 10-a en 1254, sed en 1249 li donis la tuton al la Episkopeco de Ĥaeno, kiu tenis ĝin ĝis la 19a jarcento.

En 1779 Karolo la 3-a donis la titolon de *Villa* (urbeto) al Bexijar, kaj tiel definitive sendependiĝis de Baeza.

En la moderna epoko la urbestro estas preskaŭ ĉiam socialisto.

## Vidindaĵoj 
* Preĝejo de *Santiago Apóstol*
* Ĉefturo de la kastelo (11a jarcento)
* Urbodomo
* Ponto de la Episkopo
* Episkopa Palaco
* Muzedomo de Patrocinio de Biedma, feministino
* Historia urba kerno, fontanoj

## Bildaro 

Iglesiabegijarexterior.jpg|Pordo de la Preĝejo de *Santiago Apóstol*
Camarin begijar.jpg|Baroka ornamado
Torreón.JPG|Ĉefturo de la kastelo
Castillobegijar.jpg|Ĉefturo de la kastelo
Murralla.JPG|Murego de la kastelo
Boveda begijar.JPG|Interna volbo de la Turo
Puente del Obispo.JPG|Ponto de la Episkopo
Puente_del_Obispo01.jpg|Ponto de la Episkopo
Imagespuetebgjar.jpg|Kapelo sur la Ponto
Museo de Artes y Costumbres Populares.JPG|Episkopa Palaco, nune Muzeo
Ayuntamientobegijar.jpg|Urbodomo
Fuente del Ejido x3x.JPG|Fontano Ejido
Cruz-de-piedra-2.JPG|Ŝtona kruco

## Vidu ankaŭ 
* Listo de municipoj de provinco Ĥaeno
* Begíjar (stacidomo)

## Eksteraj ligiloj 
* Begíjar - Statistikoj en *Sistema de Información Multiterritorial de Andalucía*.

## Referencoj 

Kategorio:Municipoj de Andaluzio
Kategorio:Geografio de Andaluzio